29/04/2021 | Administración LocalMunicipal
A Laracha
Bases da convocatoria de selección de persoal laboral temporal técnico de turismo

BASES PARA A CONTRATACIÓN URXENTE DUN/HA TÉCNICO/A DE TURISMO 1.º.–Obxecto da convocatoria. O obxecto desta convocatoria é a contratación laboral temporal, a tempo completo, baixo a modalidade de contrato temporal, de 1 técnico/a turismo ata o 31 de decembro de 2021. As funcións e tarefas a desempeñar serán as Información Turística na oficina de Información e Turismo de Caión - Laracha co fin de dar a coñecer a oferta turística do Concello e o seu entorno (A Comarca.), segundo a memoria presentada para a solicitude da subvención a concellos e agrupacións de concellos da Coruña de menos de 50.000 habitantes para financiar gasto de persoal das oficinas de turismo ano 2020.2.º.–Requisitos dos aspirantes. Serán requisitos mínimos de tódolos aspirantes, de conformidade co previsto na base específica 3.ª.–Obxecto específico do programa da convocatoria do programa da Deputación Provincial da Coruña (BOP n.º 6, do 9 de xaneiro de 2019): “Estar en posesión de algún dos seguintes títulos: – Técnico superior en Guía, Información y Asistencia Turística ou equivalente. – Técnico en Empresas y Actividades Turísticas o equivalente. – Grado o diplomatura en Turismo o equivalente homologado. – Dobre grao en Ciencias Empresariais e Turismo. – Grado o licenciatura en Historia del Arte. – Grado o licenciatura en Humanidades. – Grado o licenciatura en Xeografía e Ordenación do Territorio. – Grado o licenciatura en Historia”. Ademais deberán achegar no prazo de presentación de instancias a documentación que acredite o seguinte: a) Ter nacionalidade española ou ser nacional de outros Estados conforme aos artigos 56 e 57 do Estatuto Básico do Empregado Público. Presentará copia cotexada do DNI. b) Ter cumpridos os 16 anos de idade e non pasar daquela idade prevista para a xubilación forzosa por idade. c) Non haber sido separado/a mediante expediente disciplinario do servizo de calquera das administracións públicas, nin atoparse inhabilitado para o exercicio das funcións públicas por sentencia firme. d) Non estar incurso en causas de incompatibilidade de conformidade có disposto na Lei 53/1984 de 26 de decembro, de incompatibilidades do persoal ao servizo das administracións públicas. e) Segundo o artigo 51 da Lei 2/2015, do 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 4 ou Iniciación e perfeccionamento á lingua galega como mínimo. (Requisito que deberá acreditar coa presentación da copia do mesmo). Os presentes requisitos se entenderán referidos á data de expiración do prazo sinalado para a presentación de instancias.3.º.–Duración e tipo de contrato. laboral será a tempo completo, poderá ser a xornada partida, a quendas e coincidir en domingo e festivos, en todo caso o horario será o establecido polo responsable de persoal, coa autorización do alcalde - presidente. A xornada laboral será a tempo completo, poderá ser a xornada partida, a quendas e coincidir en domingo e festivos, en todo caso o horario será o establecido polo responsable de persoal, coa autorización do alcalde - presidente.4.º.–Retribucións. As retribucións estipuladas para este posto, son de 1388.33 €/mes, brutos (incluído tódolos conceptos salariais e pagas extraordinarias). 5.º.–Criterios para a selección dos candidatos. Sistema de selección: A selección do persoal realizarase de conformidade co previsto nas presentes bases polo sistema de concurso- oposición, A fase de concurso será previa á de oposición de acordo ao artigo 4, c) do RD 896/1991: CONCURSO (máximo 8 puntos): Formación: * Cursos de especialización, en centros oficiais ou homologados, relacionados co sector turístico (ata un máximo de 2 puntos): – Máster ou posgrao:. 1,00 punto – Cursos de 100 horas ou máis:. 0,30 puntos – Cursos de 50 a 99 horas. 0,20 puntos – Cursos de 25 a 49 horas. 0,10 puntos Outros méritos: – Pola posesión do carné de Guía Turístico Especializado de Galicia. 1 punto Experiencia profesional (ata un máximo de 2 puntos): – Por servizos prestados no mesmo posto de traballo ou similar Guía turístico/a, monitor/a tempo lecer, animador/a socio/cultural ou similar, tanto en entidades públicas como privadas ………. 0,10 (puntos/mes traballado).  Coñecementos doutros idiomas, ata un máximo de 3 puntos. a) Nivel usuario básico.–Nivel A 1: 0,5 puntos Nivel A 2: 1 punto. b) Nivel usuario independente.–Nivel B 1: 1,5 puntos; Nivel B 2: 2 puntos. c) Nivel usuario competente.–Nivel C 1: 2,5 puntos; Nivel C 2: 3 puntos. O nivel acreditarase mediante título expedido, e no seu caso homologado, por organismo competente; só se valorará o nivel máis alto e a puntuación outorgada ao nivel superior exclúe a outorgada ao curso inferior. A valoración do concurso publicarse na paxina web do Concello (www.https://www.alaracha. gal) concedendo un prazo improrrogable de dous días para a presentación de reclamacións. OPOSICIÓN (máximo 30 puntos). Eliminatorio 1.ª proba. Test Consistirá en responder un cuestionario tipo test de corenta (40) preguntas, relativas ao bloque de temas adxunto a estas bases no Anexo, correspondéndolle ao tribunal determinar o número de respostas correctas esixido para acadar a puntuación mínima. Terá unha duración máxima de cincuenta (50) minutos. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. O Tribunal incluirá varias pregunta reserva. As preguntas reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. A puntuación deste primeiro exercicio será de 1 a 15 puntos, e será necesario acadar un mínimo de 7,5 puntos para superalo. As persoas non aprobadas resultarán eliminadas.2.ª proba Unha proba escrita, que poderá ser a resolución dun caso práctico ou o desenvolvemento dun tema dos adxuntos a estas bases no Anexo, a elección do tribunal. Esta proba terá unha duración máxima de 1 hora e será valorada cun máximo de 15 puntos. Para superar este exercicio será preciso acadar un mínimo de 7,5 puntos.3.ª proba En caso de non acreditar o coñecemento do idioma galego será preciso realizar unha proba de galego que consistirá nunha tradución en ambos os dous idiomas. Cualificación de apto/non apto. Terá carácter eliminatorio. Quedará exceptuado/a desta proba quen acredite estar en posesión do CELGA 4. Procedemento de selección: Rematado o prazo de presentación de solicitudes, o Sr. Alcalde, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta na páxina web do Concello (www.alaracha. gal), relacionándose os aspirantes excluídos coa indicación da causa de exclusión (no caso de non existir excluídos a lista provisional pasará a definitiva). Os aspirantes excluídos disporán dun prazo de cinco días hábiles para reclamacións e corrección das deficiencias sinaladas no Rexistro do Concello presencialmente ou por vía electrónica, Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Os membros do tribunal poderán nomear colaboradores do tribunal. Realizarase primeiro a fase de concurso, O tribunal publicará nos medios sinalados a acta dos resultados da fase de concurso así como a data, lugar e hora de realización da fase de oposición. A oposición ten carácter obrigatorio e eliminatorio e a non presentación será motivo de exclusión definitiva. A proba de galego será a última, de ser precisa a súa realización; esta proba será cualificada como apta ou non apta. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento. O tribunal emitirá acta final cos resultados acadados e coa proposta dos aspirantes. A puntuación definitiva estará determinada pola puntuación obtida no proceso de concurso-oposición.6.º.–Presentación de instancias e admisión de aspirantes. As instancias solicitando participar no proceso selectivo se dirixirán ao sr. Alcalde do Concello da Laracha, e se presentarán no Rexistro Xeral do Concello no prazo de dez días naturais, contados a partir do día seguinte á publicación do anuncio da convocatoria no BOP. Publicarase igualmente na web municipal. As instancias, xunto coa documentación precisa tamén poderán remitirse na forma prevista no artigo 16 da Lei 39/2015 de 1 de outubro do Procedemento Administrativo Común, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir e-mail ao seguinte: rexistro@alaracha. gal, coa copia da solicitude debidamente rexistrada dentro do prazo de presentación. Xunto á instancia tamén se presentará a seguinte documentación: * A fotocopia co DNI. * A fotocopia do documento que acredita a titulación mínima esixida ou equivalente. * A fotocopia do Celga 4 ou título equivalente (no seu caso). * O xustificante do pagamento da taxa por dereito de exame que será de 14 € que poderá ser efectuada en calquera das seguintes contas: ABANCA: ES20.2080.0079.9231.10000015 CAIXABANK: ES08.2100.4912.2122.00004416 BANCO SANTANDER: ES10.0238.8126.1606.60000173 Segundo o artigo 4.º da Ordenanza fiscal n.º 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). En relación á documentación para a súa baremación, no caso dos servizos prestados se acreditarán mediante certificación de vida laboral expedida pola Tesourería da Seguridade Social e contratos de traballo, ou certificación de servizos prestados emitida pola entidade pública competente, no que se indique o posto ocupado e a duración da prestación do servizo. Os certificados dos cursos ou dos títulos se acreditarán mediante fotocopia dos mesmos. A documentación poderá ser fotocopia, sen ser precisa a copia cotexada; se presumira documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso.7.º.–Tribunal cualificador da selección.1.–O tribunal cualificador será designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido por RD Lexislativo 5/2015, Estatuto Básico do Empregado Público, é que se encargará de todo o proceso a partir do momento que se asinen as presentes bases Os vocais deberán ter titulación igual ou superior á esixida para o acceso ás praza convocadas.2.–O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. Será posible o nomeamente dun colaborador, de ser preciso. De tódalas reunións que faga o tribunal o/a secretario/a redactará acta.3.–Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 de Lei 40/2015 de Réxime Xurídico do sector Público. Os aspirantes poderán recusar aos membros do tribunal cando concorran aquelas circunstancias.4.–O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.–O alcalde, vista a proposta de selección do tribunal, procederá á adopción do decreto correspondente que resolverá a contratación.8.º.–Formalización dos contratos. A proposta del tribunal cualificador se elevará a Alcaldía - Presidencia, para a resolución do expediente de selección, mediante decreto, que será publicado no taboleiro de anuncios do Concello, podendo tamén publicarse na páxina web do Concello e na sede electrónica. A formalización dos contratos laborais cos aspirante seleccionado será competencia do Sr. Alcalde - Presidente; os/as aspirantes deberán incorporarse ao seu posto de traballo no prazo máximo de cinco días, dende que sexan requiridos para elo.9.º.–Listaxe de reserva. Ao remate do proceso selectivo, elaborarase unha listaxe de reserva coas persoas aspirantes presentadas ao dito proceso por orde de puntuación, que terá vixencia durante o período de contratación. As persoas que formen parte desta listaxe poderán ser chamadas por rigoroso orde de puntuación para a cobertura do posto obxecto da convocatoria, polo motivo de renuncia da persoa seleccionada, impedimento para ser contratado e outras circunstancias análogas que se poidan producir. O alcalde ANEXO I MODELO DE INSTANCIA D./Dna. _____________________________________________________________, con DNI número _____________ e domicilio a efectos de notificacións e comunicacións en ____________________________________________, C. P. _______________, localidade de _______________________ provincia de_________________, teléf_____________e E-mail:________________________________________________ EXPOÑO: 1.º.–Que desexo participar no proceso selectivo convocado polo Concello de A Laracha a través do anuncio publicado no________________ para a CONTRATACIÓN LABORAL TEMPORAL de: ___________________________________________________________________________________ 2.º.–Que reúno todos os requisitos esixidos nas bases da presente convocatoria á data de expiración do prazo de presentación de instancias.3.º.–Que achego a seguinte documentación, ORDEADA E NUMERADA sumando a totalidade da miña solicitude un total de ________ páxinas. Sinatura: ANEXO II D./dona ________________________________________________________________, con D. N. I. n.º ____________________ con domicilio a efectos de notificación en ____________________________________________________________________ DECLARA baixo xuramento: – Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta1. – Non estar incurso en causa de incapacidade ou incompatibilidade que determine a lexislación vixente. – Non estar separado mediante expediente disciplinario do servizo de calquera Administración Pública, nin estar inhabilitado para o exercicio das funcións por sentencia firme. A Laracha, a ____ de __________ de 2021. Asdo.: _______________________ 1 ANEXO TEMARIO 1.–O Turismo. A Lei 7/2011 de turismo de Galicia. funcionamento dous centros de información turística. Fontes de información turística.2.–O guía de turismo. O Decreto 73/2015, do 7 de maio, pola que regula a profesión de guía de turismo de Galicia.3.–O termo municipal de A Laracha. Territorio, xeografía e historia, tradicións e bens municipais da Laracha e bisbarra.4. Os servizos e establecementos turísticos. Tipos. Réxime de prestación. Signos distintivos e publicidade. Prezos. Clasificación administrativa. Normativa sobre clasificación e ordenación de establecementos hostaleiros en Galicia.5.–Xeografía de Galicia. Principais destinos e produtos turísticos de Galicia.6.–Festas declaradas de interese turístico. Principais festas e eventos da provincia da Coruña e a súa influencia na desestacionalización do turismo.7.–Tipoloxia dá oferta turistica na costa dá morte.8.–A Constitución Española de 1978.9.–A Lei 39/2015 de 1 de outubro de procedemento Administrativo Común.10.–A Lei 7/1985 de 2 de abril de Bases do Réxime Local. O alcalde José Manuel López Varela A Laracha, 26 de abril de 2021.1 A efectos de cumprimentar a declaración de non padecer enfermidade ou defecto físico/psíquico, que impida o desempeño das funcións ou tarefas correspondentes á praza, unha vez seleccionados os aspirante. poderán presentar un informe ou certificado médico que indique que non padece enfermidade nin defecto para ocupar o posto de traballo.